་ཚུལ་ཅན།གཡས་དང་པོ་གྲི
གུག།འོག་མ་རལ་གྲི།གཡོན་དང་པོ་ཐོད་པ།འོག་མ་ཁ་ཊྭཱཾག།ཞབས་པདྨའི་གདན་ལ་ཕྱོགས་བཞི་ནས་མཁའ་འགྲོ་མ་བཞིས་བཏེག་པ།རུས་པའི་རྒྱན་ཆ་ལྷས་བརྒྱན་པ།མཁའ་འགྲོ་མ་བཞི་དང་།
བཅས་པ།དཔའ་བོ་ཡབ་ལ་བདེ་བའི་ལོངས་སྤྱོད་རྒྱུན་མི་ཆད་པར་འབུལ་བ་ཡེ་ཤེས་སེམས་དཔའ་རང་ཆས་སུ་བསྒོམ་མོ།།དེ་ནས་བཟླས་པ་བྱ་སྟེ།ཨོཾ་ཨཱཿཧཱུཾ་ཧྲཱིཿཨོཾ་མ་ཎི་པདྨེ་ཧཱུཾ།ཞེས་བཀླས་པས་སྟེང།

ནས་མཁའ་འགྲོ་རྣམས་ཀྱིས་བཟླས།འོད་ཟེར་དམར་པོ་སྙིང་གར་འཕྲོས།རྟ་མགྲིན་ཡེ་ཤེས་སེམས་དཔས་བཟླས།འོད་ཟེར་སྤྱི་གཙུག་ཏུ་འཕྲོས།སྣང་བ་མཐའ་ཡས་ཀྱིས་བཟླས།
སྣང་བ་མཐར་ཡས་ཀྱིས་ཟུགྶཀ་ནས་འོད་ཟེར་དམར་པོ་འཕྲོས་པས་བདེ་བར་གཤེགས་པ་ལྷ་རྣམས་ལ་ཕོག།སེམས་ཅན་གྱི་དོན་ལ་བསྐུལ།བྱང་ཆུབ་སེམས་དཔའ་རྣམས་ལ་ཕོག་པས་ཤེས་བྱའི་སྒྲིབ་པ་ཕྲ་མོ
སྦྱངས་ནས་རྡོ་རྗེ་ལྟ་བུའི་ཏིང་ངེ་འཛིན་སྐྱེས།ཉན་ཐོས་དང་རང་སངས་རྒྱས་ལ་ཕོག་པས་ཞི་བ་ཕྱོགས་གཅིག་པ་ལས་བསླངས་ནས་བྱང་ཆུབ་ཏུ་སེམས་བསྐྱེད་དེ།སེམས་ཅན་གྱི་དོན་ལ་བསྐུལ།ཁམས་གསུམ
གྱི་སེམས་ཅན་ཐམས་ཅད་ལ་ཕོག་པས་ལས་དང་ཉོན་མོངས་པའི་སྒྲིབ་པ་ཐམས་ཅད་སྦྱངས་ནས་ཡི་་དམ་གྱི་ལྷར་གྱུར།འོད་དམར་ལོ་ཚུར་འདུས་རང་ལ་ཐིམ་པ་ལས་རང་གི་ལུས་ངག་ཡིད་གསུམ་གྱི་སྒྲིབ་པ་དག་ནས
ཡེ་ཤེས་རང་གསལ་གྱི་དོན་རྒྱུད་ལ་སྐྱེས་པར་བསམ།དེ་ནས་རྫོགས་རིམ་སྟོང་པ་ཉིད་བསྒོམ་པ་ནི།ལུས་ཀྱི་ལྷ་རྣམས་སོ་སོའི་གནས་སུ་འོད་དུ་ཞུ།རང་ལྷར་གསལ་བའི་ཐུགས་ཀའི་ཧྲཱིཿལ་ཐི།ཧྲཱིཿར་ཏེ།
ར་ཏ་ཧ།ཧ་གི་གུ།ཐིག་ལེ།དང་སྟོང་ཉིད་སྤྲོས་བྲལ་དུ་གྱུར།སྤྲོས་བྲལ་རྟག་ཆད་ཀྱི་མཐའ་ལས་འདས་པ་དེ་ལྟ་བ།དེའི་ངངད་ལས་མ་བཅོས་པར་རང་གནས་སུ་གནས་པ་དེ་སྒོམ་པ།དེ་དང་མ་བྲལ་བ་དེ་

སྤྱོད་ད་པ།དེ་ལ་བརྟན་པ་ཐོབ་པ་ནི་འབྲས་བུ་ཆོས་ཀྱི་སྐུའོ།།དེ་ལྟར་བསྙེད་པ་བྱའོ།།དེ་ནས་དཔའ་མོ་ཡུམ་ལ་བརྟེན་ནས་གསང་སྒྲུབ་བྱ་བ་ནི།གནས་དབེན་པ་མཁའ་འགྲོ་འདུ་བའི་གནས་སུ་ཕྱིན་ལ།སྐྱེས་པ་དང་བུད།
མེད་ཉལ་པོ་བྱས་པའི་ས་དྲོད་མ་ཡལ་བ་ལ་མཎྜལ་གྲུ་བཞི་བྱས་ལ།ཆང་དང་།སིནྡྷུ་ར་དང་།བུད་མེད་ཀྱི་མངལ་ཁྲག་དང་།སྐྱེས་པའི་ས་བོན་གྱིས་མཎྜལ་བྱུག་ལ།མཚལ་དང་མངལ་ཁྲག་འདྲེས་པའི་མཎྜལ་དམར།
པོ་འདབ་མ་བཞི་པ་བྲི།ཕྱི་རོལ་མུ་ཁྱུད་གྲུ་ཆད་སྒོ་དང་བཅས་པ་ཚོན་སྣ་ལྔས་བྲིའོ།།དེ་ནས་མོ་ཐོད་ལ་སྐྱེས་པའི་ས་བོན་དང་དུང་བ་སྲེས་ལ་པདྨ་འདབ་བཞི་བྲི།དབུས་སུ་ཨོཾ་དྷ་མ་གྷ་ཡེ་ན་མཿཕོ་ཐམས་ཅད་དབང་དུ།
སྡུས་ཤིག་སྭཱ་ཧཱ།ཞེས་བྲི།པདྨ་འདབ་བཞི་ལ་ཧ་རི་ནི་ས་བྲི།ཕོ་ཐོད་ལ་བུད་མེད་ཀྱི་མངལ་ཁྲག་དང་མཚལ་གྱིས།པདྨ་འདབ་མ་བཞི་པ་བྲི།དབུས་སུ་ཨོཾ་མཎི་པདྨེ་ཧཱུཾ།མོ་ཐམས་ཅད་དབང་དུ་སྡུས་ཤིག་སཱ་ཧཱ།ཞེས་དྲི།
འདབ་མ་བཞི་ལ་ར་ཙ་ཧྲི་ཡ་ཞེས་པ་བྲི།ཐོད་པ་ཁ་སྦྱར་ལ་ཚོན་སྐུད་དམར་པོས་རྒྱ་གྲམ་དུ་བཅིངས་པ་མཎྜལ་གྱི་ཁར་བཞག་གོ།།དེ་ནས་ནང་གི་དམ་རྫས་ཐོད་པ་མཚན་ལྡན་དུམ་བུ་གཅིག་པ་རུ།སྐྱེས་པའི་ས་བོན་
དང་མངལ་ཁྲག་བསྲེས་ལ་པདྨ་འདབ་མ་བཞི་པ་བྲི།དབུས་སུ་ཡི་གེ་དྲུག་པ་དང་ཡུམ་གྱི་སྔགས་བྲི།འདབ་མ་བཞི་ལ་ཕོ་ཡིག་དང་མོ་ཡིག་སྤེལ་མར་བྲི།བཟང་དྲུག།མངརེ་གསུམ།མཚལ་དང་སིནྡྷུ་ར།སྐྱེས

པ་དང་བུད་མེད་ཀྱི་ས་བོན་དང་དེ་རྣམས་སྦྱར་ལ་རིལ་བུ་བྱས་ལ་ཐོད་པ་དགང་།གསང་བའི་རྫས་གྲོ་གའམ་ཤོག་བུ་ལ་འཁོར་ལོ་རྩིབས་བཞི་པ་བྲིས་ལ་བྱང་སེམས་དཀར་དམར་དང་མཚལ་དང་སིནྡྷུ་
བསྲེས་པས་བྱུག།དབུས་སུ་ཕོ་འཁོར་ལ་ཡི་གེ་དྲུག་པ་དང་རྩིབས་བཞི་ལ་ཕོ་ཡིག་བཞི་བྲི།མུ་ཁྱུད་ལ་དཔའ་བོ་དང་དཔའ་མོས་ལྷ་འདྲེ་མི་གསུམ་དབང་དུ་སྡུས་ཤིག་ཅེས་པ་བྲི།མོ་འཁོར་ལ་དབུས་སུ
ཡུམ་གྱི་སྙིང་པོ་བྲི།རྩིབས་བཞི་ལ་མོ་ཡིག་བཞི་བྲི།མུ་ཁྱུད་སྔ་མ་ལྟར་བྲི།དེ་ལ་རབ་གནས་བྱས་ནས་པ་མཁལ་སྨུག་པོར་བཅུག་ལ་དེ་དམ་རྫས་ཀྱི་ཐོད་པར་བཅུག་སྟེ་མཎྜལ་གྱི་དབུས་སུ་བཞག།པཱུ་ཛ་དང་།
བ་ལིཾ་ལ་སོགས་པ་བཤམ་མོ།།དེ་ནས་བདེ་བའི་སྟན་ལ་འདུག་སྟེ།དང་པོ་བྱང་ཆུབ་མཆོག་ཏུ་སེམས་བསྐྱེད།ཆོས་ཐམས་ཅད་སྟོང་པ་ཉིད་དུ་བསམ།དེའི་ངང་ལས་རང་གི་སེམས་ཉིད་ཧྲཱིཿདམར་པོ་
གཅིག་ཏུ་བསམ།དེ་ལས་འོད་འཕྲོས།འཇིག་རྟེན་གྱི་ཁམས་ཐམས་ཅད་ཆོས་འབྱུང་ཆེན་པོ་གཅིག་ཏུ་བསམ།དེའི་ནང་དུ་གཞལ་ཡས་ཁང་པདྨ་འདབ་མ་བཞི་དང་ལྡན་པ།གྲུ་ཆད་སྒོ་རྒྱན་དང་བཅས།།
པ།རིན་པོ་ཆེ་སྣ་ལྔ་ལས་གྲུབ་པ།ཕྱི་ནང་མེད་པར་གསལ་བ་ཞིག་ཏུ་བསྒོམ།དེའི་དབུས་སུ་རང་གི་རིག་པ་ཧྲཱིཿདམར་པོ་གཅིག་ཏུ་གནས་པ་ལས་འོད་ཟེར་འཕྲོས་པས་ཕྱོགས་བཅུའི་དཔའ་བོ་དང་།

དཔའ་ལོ་རྣམས་ཀྱི་ཐུགས་དམ་གྱི་རྒྱུད་བསྐུལ་ནས།འོད་ཟེར་ཚུར་འདུས་ཧྲཱིཿལ་ཐིམ།ཧྲཱིཿཡོངས་སུ་གྱུར་པ་ལས།བདག་ཉིད་གསང་བ་ཡེ་ཤེས་ཀྱི་ཌཱ་ཀི་མ་སྐུ་མདོག་དམར་མོ་ཞལ་གཅིག་ཕྱག་པ་ཞི།
མ།གཡས་དང་པོ་གྲི་གུག།འོག་མ་རལ་གྲི།གཡོན་དང་པོ་ཐོད་ཁྲག།འོག་མ་ཁ་ཊྭཱཾ་ག།རུས་པའི་རྒྱན་གྱིས་བརྒྱན་པ།ཅུང་ཟད་ཁྲོ་ཚུལ་སྟོན་པ།ཞབས་པདྨའི་གདན་ལ་བཞུགས་པའི་
ཕྱོགས་བཞི་ནས་མཁའ་འགྲོ་མ་བཞིས་བཏེགས་ནས་བཞུགས་པ།དེ་ཡང་ཤར་དུ་རྡོ་རྗེ་མཁའ་འགྲོ་མ་དཀར་མོ།ལྷོར་རིན་ཆེན་མཁའ་འགྲོ་མ་སེར་མོ།ཐུབ་ཏུ་པདྨ་མཁའ་འགྲོ་མ་དམར་མོ།
བྱང་དུ་ལས་ཀྱི་མཁའ་འགྲོ་མ་ལྗང་གུ་སྟེ་དེ་རྣམས་ཀྱིས་ཕྱོགས་བཞི་ནས་འདེགས་པ་སྣང་བ་ཐམས་ཅད་དབང་དུ་བསྡུས་པར་བསྒོམ་མོ།།དེ་ནས་སྣང་བ་དབང་དུ་སྡུད་པའི་སྙིང་པོ་འདི་བཟླས་ཏེ།ཨོཾ་དྷ་མ་གྷ་ཡེ་ན་མ
སྭཱ་ཧཱ།ཧ་རི་ནི་ས་ར་ཙ་ཧྲི་ཡ།འགྲོ་བ་མི་རྣམས་ཀྱི་ལུས་ངག་ཡིད་གསུམ་དབང་དུ་སྡུས་ཤིག་སྭཱ་ཧཱ།ཞེས་བཟླས་པས་སྔགས་ཀྱི་འོད་ཟེར་དམར་པོ་དང་བཅས་པ་འཇིག་རྟེན་གྱི་ཁམས་སུ་འཕྲོས་པས།
འགྲོ་བ་ཐམས་ཅད་ཀྱི་ལུས་ངག་ཡིད་གསུམ་དབང་དུ་བསྡུས་ཏེ་ཐོད་པ་ཁ་སྦྱོར་ལ་བསྟིམ།ཡང་སྔགས་ཀྱི་འོད་ཟེར་འཇིག་རྟེན་གྱི་ཁམས་སུ་འཕྲོས་པས།ཟས་ནོར་གྱི་བཅུད་ཐམས་ཅད་བསྡུས་ནས

༄རིལ་བུ་ལ་བསྟིམ།ཡང་སྔགས་ཀྱི་འོད་ཟེར་གྱིས་ལྷ་འདྲེ་མི་གསུམ་གྱི་རྣམ་པར་ཤེས་པ་བཀུག་ནས་པ་མཁལ་གྱི་འཁོར་ལོ་ལ་བསྟིམ་མོ།།དེ་ནས་འཛབ་བསྟོད་བྱ་བ་ནི།དུས
གསུམ་བདེ་གཤེགས་ཡུམ་གཅིག་མ།།ཐུགས་རྗེའི་མངའ་བདག་འགྲོ་ལ་གཟིགས།།གསང་བ་ཡེ་ཤེས་མཁའ་འགྲོ་མ།།ཞེས་པ་ལ་སོགས་པས་བསྟོད།རྡོ་རྗེ་རིགས་ཀྱི་ཌཱ་ཀི་མ།།ཆོས་སྐུ་འགྱུར་མེད་དངོས་
གྲུབ་སྩོལ།།རིན་ཆེན་རིགས་ཀྱི།།ཟས་ནོར་ལོངས་སྤྱོད་དངོས་གྲུབ་སྩོལ།།པདྨ་རིགས་ཀྱི།།འགྲོ་བ་དབང་སྡུད་དངོས་གྲུབ་སྩོལ།།ལས་ཀྱི་རིགས་ཀཱི་ཌཱ་ཀི་མ།།དགྲ་བགེགས་ཚར་གཅོད་དངོས་གྲུབ་སྩོལ།།
བུདྡྷ་ཌཱ་ཀི་ནཱི།བཛྲ་ཌཱ་ཀི་ནཱི།རཏྣ་ཌཱ་ཀི་ནཱི།པདྨ་ཌཱ་ཀི་ནཱི།ཀརྨ་ཌཱ་ཀི་ནཱི།སིདྡྷི་སིདྡྷི་ཧཱུཾ།ཞེས་པ་ལ་སོགས་པས་འདོད་པའི་དོན་ལ་གསོལ་བ་གདབ་པོ།།ཐུན་མཚམས་སུ་གཏོར་མ་བཏང་སྟེ།སྣོད་ཀ་པཱ་
ལ་མཚན་དང་ལྡན་པར་གཏོར་མ་ཤ་ལྔ་བདུད་རྩི་ལྔས་བརྒྱན་པ་བཤམས་ནས།ཡི་གེ་གསུམ་གྱིས་བྱིན་གྱིས་བརླབས་ལ།ཨོཾ་ཨཱཿཧཱུྃ་སརྦ་བུདྡྷ་ཌཱ་ཀི་ནཱི།མ་ཧཱ་བ་ལིཾ་ཏྲཾ་ཁ་ཁ་ཁཱ་ཧི་ཁཱ་ཧི།བཛྲ་ཌཱ་ཀི་ནཱི།རཏྣ་ཌཱ་ཀི་ནཱི།
པདྨ་ཌཱ་ཀི་ནཱི།ཀརྨ་ཌཱ་ཀི་ནཱི་ཡཻ་བ་ལིཾ་ཏ་ཁཱ་ཧི་ཁཱ་ཧི།ཞེས་ལན་གསུམ་གྱིས་འབྲལ།མཁའ་འགྲོ་གསང་བ་ཡེ་ཤེས་མ།།རྡོ་རྗེ་མཁའ་འགྲོ་རིན་ཆེན་མཁའ་འགྲོ་མ།།པདྨ་མཁའ་འགྲོ་ལས་ཀྱི་མཁའ་འགྲོ་

མ།།བྱིན་བརླབས་བར་ཆད་སེལ་མཛད་མ།།དམ་རྫས་གཏོར་མ་འདི་ལོང་ལ།།ཕྱི་ནང་བར་ཆད་བསྲུང་བ་དང་།།དངོས་གྲུབ་དགོས་འདོད་སྩོལ་བ་དང་།།གནོད་པའི་དགྲ་བགེགས་བསྒྲལ་བ་དང་།།རྣལ་
འབྱོར་བསམ་པ་འགྲུབ་པར་མཛོད།།ཅེས་བརྗོད་ལ་གཏོར་མ་བཏང་ངོ་།།ཟངས་ཀྱི་བསྙེན་པ་འབུ་མཚོ་གསུམ།དུས་ཞག་ཉེར་གཅིག།ཟས་ནོར་འདུ་བ་ཆད་ན།གནས་དབེན་པར་སྒྲུབ་བཞག་བདུན་བགྱུར་ཞིང་།མེ་མཆོད་བྱེད་དགོས་པར་བཤད་དོ།།མཚ།།
དེ་ལྟར་ཉམས་སུ་བླངས་པའི་གྲུབ་རྟགས་ནི།རྨི་ལམ་དུ་བུད་མེད་མང་པོས་བདག་ལ་བཀུར་སྟི་བྱེད་པ་དང་།རང་ཉིད་ནམ་མཁའ་ལ་འགྲོ་བ་དང་།མི་མང་པོ་ལ་ཆོས་སྟོན་པ་དང་།རིན་པོ་ཆེའི་ཁང་པ་ན་འཚོགས་པ་དང་།།
གཏེར་གྱི་བང་མཛོད་ནས་ཆོས་ནོར་རྙེད་པ་དང་།ཉི་མ་ཤར་བ་ལ་འདུག་པ་དང་།དངོས་སུ་ཡང་འོད་དམར་པོ་ཡོད་པ་དང་།སྒྲ་སྙན་པ་དང་།དྲི་ཞིམ་པོ་འོང་བ་དང་།མཁའ་འགྲོ་མ་དངོས་སུ་འོང་བ་དང་།བུད
མེད་ཆས་བཟང་རྣམས་ཀྱིས་ཟས་ནོར་སྟེར་བ་འོང་ངོ་།།དེ་ཚེ་དངོས་གྲུབ་ཀྱི་རིལ་བུ་ལ་དུད་པ་དང་།དྲི་འབྱུང་བ་དང་།མང་དུ་འཕེལ་བ་དང་།རོ་མཆོག་བཟང་དུ་སོང་བ་དང་།དེ་ལ་སོགས་པ་འོང་ངོ་།།དེ་ལྟར
རྟགས་ཐོར་ནས་གསང་བ་མེ་མཆོད་ལ་བརྟེན་ནས་ལས་སྦྱོར་བྱ་སྟེ།རྒྱ་ཤུག་གམ།ཙནྡན་གྱིས་མེ་སྦར་ལ།དཀར་གསུམ་མངར་གསུམ།ཤ་དང་སྨན་བཟང་པོ་དང་།ཟས་དང་གོས་སོགས་སྲོ་ཤིག་མེད

པ་དང་།དར་ཟ་བ་དང་།སྣམ་བུ་དང་།རས་ལ་སོགས་པ་རྣམས་མེའི་ནང་དུ་མཁའ་འགྲོ་མ་འཁོར་བཅས་བསྐྱེད་ལ།སྒྲུབ་པའི་དམ་རྫས་དང་།ཟས་ནོར་གྱི་མཆོད་པས་མཉེས་
པར་བསམ།ཨོཾ་དྷུ་མ་གྷ་ཡེ་ན་མཿསྭཱ་ཧཱ།ཧ་རི་ནི་ས།བ་སུ་ནཱ་ནཱ་ཁ་དྷེ་པུཥྚིཾ་ཀུ་རུ་ཡེ་སྭཱ་ཧཱ།ཞེས་མོ་མཆོད་བྱའོ།།དེ་ནས་གོང་གི་རྫས་རྣམས་མིས་མ་མཐོང་བར་བྱས་ལ།རང་འདུག་ན་རྟེན་ཁང་བཅས་ལ།
སྤའོ།།འགྲོ་ན་རང་དང་མི་འབྲལ་བར་འཁྱེར་རོ།།བ་མཁལ་རང་གི་རྐེ་ལག་དག་རིལ་བུ་འགའ་ཆང་དང་སྦྱར་ལ་བཏུང་།འགའ་མེ་མཆོད་དུ་འབུལ།འགའ་དབང་དུ་བྱ་བ་ལ་སྦྱིན་ནོ།།རང་གར།
འགྲོ་ཡང་གསང་བ་ཡེ་ཤེས་ཀྱི་མཁའ་འགྲོ་མ་མཁའ་འགྲོ་མ་བཞིས་བཏེག་པར་བསམས་ལ་འགྲོའོ།།སྣང་བ་ཐམས་ཅད་མཁའ་འགྲོ་མས་དབང་དུ་བསྡུ་བར་བསམ་མོ།།སྒྲུབ་ཐབས་འདིའི་མཎྜལ་ནི་གོ་
སྦ་བས་དཔེ་པྲི་མི་དགོས་ལ།མོ་ཐོད་ལ་བྲི་རྒྱུ།ཕོ་ཐོད་ལ་བྲི་རྒྱུ།དམ་རྫས་ཐོད་པ་ལ་འབྲི་ཆུ།བ་མཁལ་དུ་བཅུག་རྒྱུའི་ཕོ་འཁོར་མོ་འཁོར་གཉིས་ཀྱི་དཔེ་རིས་ནི་འདི་རྣམས་སོ།།
ཐོད་པ་དང་རིལ་བུ་དངགར་འགྲོར་འབྱེར་ཞིང་གཞན་གྱིས་མི་མཐོང་བར་བྱེད་པག་ལ་ཆེ།མཚན།

ཕྱི་ན།་ཁྲོ།།
་ནང་དུ་བཅུགརྒྱང་སྐྱེང་པོ་འཁོར།
ཐོད་པ་ཁ་སྦྱར།།
ཁོར་ལོ་ཁ་སྦྱོར

༄བ་མཁལ་མའི་གཞུང་ཆུང་བཀའ་མ་དེའི་ཉམས་ལེན་གྱི་རིམ་པ་ཡང་འདི་དང་ཕྱོགས་མཐུན་ཞིང་།བ་མཁལ་གྱི་མལ་དུ་འཁོར་ལོ་ཟངས་ཀྱི་གའུའི་ནང་དུ་འཇུག་པར་བཤད་པའི་ཁྱད་པར
ཙམ་མོ།།བ་མཁལ་དང་འབྲེལ་པའི་ལས་ཕྲན་ནི།གཏེར་མ་ལ་བརྟེན་ནས་ནད་གདོན་བསལ་བ་ནི།ཟངས་གཞོང་དུ་གཏོར་མ་བཅས།ནད་པའི་གླུངད་དྲི་མ་དང་བཅས་པ་གཞུག།རང་ཐུགས་རྗེ་ཆེན་པོར་གསལ
བས་ནད་པ་དང་གདོན་ལ་སྙིང་རྗེ་བསྒོམ།དེ་ནས་སྔགས་བཟླ་ཞིང་རྨ་བྱའི་སྒྲོས་ནད་པ་ལ་བྱབས་པས།ཞད་ཐམས་ཅད་སྔོ་དམར་ནུ་རུ་རུ་ཐོན།གཏོར་མ་དང་གླུང་ལ་ཐིམ་པར་བསམ་ཞིང་གཏོར་མ་བཏང་ངོ་།།དྲག་གཏོར་བྱ།
།ཁམ་ཕོར་དུ་གཏོར་མ་ཟུར་གསུམ་པ་བཅས།གཏོར་མའི་ནང་དུ་ལིངྒ་བཅུག་ནས།ཡུངས་ཀར་ལུང་ནག་ལ་སོགས་པས་བྲབ།དེས་ནི་བགེགས་དང་ནད་གདོན་གནོད་བྱེད་ཐམས་ཅད་རེངས་ཤིང་བརྒྱལ་བ་དང་འཆི་བར།
འགྱུར་རོ།།གཏོར་མ་ལ་རྟེན་འབྲེལ་བརྩི་བ་ནི།གཏོར་མ་རྒྱན་ཅན་བཅས་ལ་བྱིན་པརླབས་བྱས་མཁའ་འགྲོ་མ་ལ་གསོལ་བ་བཏབ་ནིས།གཏོར་མ་སྣོད་དང་བཅས་པ་བསྒྱུར་བས་སྣོད་མ་ཆག་མ་བུབས་ན་བཟང་བས་ནད་གདོན།།
གསོ་བར་ནུས་སོ།།དེ་ལས་བཟློག་ནང་ན་པས་གཞན་གྱི་རིམ་གྲོར་འགྲོ་བ་སྤང་ངོ་།།ཞེས་པཔི་ལས་བྲན་གྱི་ཡིགེ་འདི་དག་རྒྱ་པར་དཀོན་མཆོག་ཡན་ལག་གི་གསང་ལ་ས་ཁོལ་དུ་བྱུང་བ་དགེ་ལོགས་འཕེལ།

རྒྱལ་བརྒྱ་མཚོ་ལྷ་ལྔའི་གསོལ་འདེབས་ནི།གནས་སྤྱི་གཙུག་པད་ཟླའི་གདན་སྟེང་ན།།སེམས་དཔའ་རང་བྱུང་རྡོ་རྗེ་ལ།།བཀའ་བ་རྒྱུད་བླ་མའི་ཚོགས་ཀྱིས་བསྐོར།།བདག་
མོས་གུས་གདུང་བས་གསོལ་བ་འདེབས།།སྣང་སྲིད་བྱིན་གྱིས་རློབ་ཏུ་གསོལ།།དབུས་མི་འགྱུར་རྡོ་རྗེའི་གདན་སྟེང་ན།།བཅོམ་ལྡན་ཐུགས་རྗེ་ཆེན་པོ་ལ།།རྒྱལ་བ་རྒྱ་མཚོའི་ཚོགས་ཀྱིས།
བསྐོར།།བདག་མོས་གུས།།སྣང་སྲིད།།གཡས་མེད་པུང་འབར་བའི་ཀློང་དཀྱིལ་ན།།ཁྲོ་བོའི་རྒྱལ་པོ་རྟ་མཆོག་ལ།།དཔའ་བོ་རྒྱ་མཚོའི་ཚོགས་ཀྱིས་བསྐོར།།བདག་མོས་གུསཿ
སྣང་སྲིད།།གཡོན་མཁའ་སྤྱོད་དག་པའི་གཞལ་ཡས་ན།།ཡུམ་གསང་བ་ཡེ་ཤེས་ཌཱ་ཀི་མ།།མཁའ་འགྲོ་རྒྱ་མཚོའི་ཚོགས་ཀྱིས་བསྐོར།།བདག་མོས་གུས།སྣང་སྲིད་ན།སྟེང་དག་པ་
ལྷ་ཡི་གཞལ་ཡས་ན།།སློབ་དཔོན་པདྨ་འབྱུང་གནས་ལ།།གྲུབ་ཐོབ་རྒྱ་མཚོའི་ཚོགས་ཀྱིས་བསྐོར།།བདག་མོས་གུས།།སྣང་སྲིདའོག་དམ་ཚིག་ཆེན་པོའི་གཞལ་ཡས་ན།།ཆོས་སྐྱོང་མ
མགོན་ལྕམ་དྲལ་ལ།།དམ་ཅན་རྒྱ་མཚོའི་ཚོགས་ཀྱིས་བསྐོར།།བདག་མོས་གུས་གདུང་བས་གསོལ་བ་འདེབས།།སྣང་སྲིང་བྱིན་གྱིས་རློབ་ཏུ་གསོལ།།རྩ་བ་བརྒྱུད་པར་བཅས་རྣམས་ལ།།དད

ཅིང་གུས་པས་གསོལ་བཏབ་པས།།བདག་དང་འགྲོ་དྲུག་སེམས་ཅན་རྣམས།།རྣམ་པ་ཀུན་མཁྱེན་ཐོབ་པར་ཤོག།སེམས་དཔའ་རང་བྱུང་རྡོ་རྗེ་ནི།།ཡིད་བཞིན་ནོར་བུ་རྙེད་པ་ལྟར།།བདག་གཞན།།
ཡོངས་ཀྱི་དབུལ་བ་སེལ།དགོས་འདོད་འབྱུང་བའི་བཀྲ་ཤིས་ཤོག།བྱང་ཆུབ་སེམས་ཀྱི་ཕྲིན་ལས་ཀྱིས།ཟླཐུགས་རྗེའི་འོད་ཟེར་ཕྱོགས་བཅུར་འགྲོ།།བཅོ་ལྔའི་ཟླ་བ་ཉ་རྒྱས་ལྟར།།འཛམ་གླིང་བདེ
པཔའི་བཀྲ་ཤིས་ཤོག།འཛམ་གླིང་འདེ་བར་མཛད་དུ་གསོལ།༦།ཅེས་གྲུབ་ཆེན་ཀརྨ་བས་མཛད་པའོ།།